
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 136
                                                                     30 iulie 2026
        privind preluarea unui contract de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 24.966/07.07.2026 şi la Consiliul Local Sighișoara cu nr. 26.176/15.07.2026, de referatul de aprobare, înregistrat cu nr. 24.964/07.07.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare; 

Având în vedere cererea înregistrată la Municipiul Sighișoara cu nr. 23.619/25.06.2026, formulată de domnul Jugariu Nicolae, prin care solicită preluarea contractului de închiriere nr. 264/2010, având ca obiect terenul situat în municipiul Sighișoara, str. Ana Ipătescu, nr. 212, urmare a dobândirii în proprietate a construcției – subapartamentul nr. II existente pe terenul închiriat, potrivit contractului de întreținere încheiat la data de 24.10.2024 și autentificat cu încheierea de autentificare nr. 2880/2024 de Biroul Individual Notarial Urian Marcel Cosmin, anexat cererii;

Având în vedere contractul de închiriere nr. 264/2010, așa cum a fost modificat și completat prin actele adiționale nr. 1 - 3, având ca obiect terenul în suprafață de 939 mp., din suprafața totală de 1478 mp., situat în municipiul Sighișoara, str. Ana Ipătescu, nr. 212, jud. Mureș, cu destinația de teren curți - construcții aferent locuinței, subapartamentul nr. II, proprietate privată;

Având în vedere faptul că, imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul privat, având nr. de inventar: 52.307;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;
Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare;
Ținând cont de faptul că în urma preluării contractului de închiriere se aduc venituri suplimentare la bugetul local;
  Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 24.967/07.07.2026, prin care se propune preluarea unui contract de închiriere;
              Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                              H O T Ă R Ă Ş T E:
Art. 1. (1) Se aprobă preluarea, începând cu data de 01.08.2026, a contractului de închiriere nr. 264/2010, așa cum a fost modificat și completat prin actele adiționale nr. 1 - 3, având ca obiect terenul în suprafață de 939 mp., din suprafața totală de 1478 mp., situat în municipiul Sighișoara, str. Ana Ipătescu, nr. 212, jud. Mureș, înscris în C.F. nr. 52434 Sighișoara (C.F. vechi: 7193), sub nr. top: 7770/1/1, cu destinația de teren curți - construcții, aferent subapartamentului nr. II de către domnul Jugariu Nicolae, ca urmare a dobândirii în proprietate a construcției – subapartamentul nr. II, de la actualul chiriaș al terenului, domnul Mihai Alexandru, conform contractului de întreținere încheiat.

(2) Durata termenului de închiriere rămasă din durata iniţială de 5 (cinci) ani a contractului de închiriere este de 4 (patru) ani și 2 (două) luni, respectiv de la data de 01.08.2026 până la data de 30.09.2030, cu posibilități de prelungire, conform contractului.

 (3) Chiria va fi de 999,28 lei/an, respectiv 939 mp. x 1,0642 lei/mp./an, conform prevederilor legale aplicabile în materie, în vigoare la data preluării contractului, conform art. 1 alin. (1) din prezenta hotărâre, va fi indexată cu indicele de inflaţie anual. 

(4) Restul clauzelor contractuale din contractul de închiriere, așa cum a fost preluat potrivit prevederilor art. 1 alin. (1) din prezenta hotărâre, îşi menţin valabilitatea între Municipiul Sighişoara și domnul Jugariu Nicolae.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Arhitect Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Compartimentul Impozite și Taxe – Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 3. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 
PREŞEDINTE DE ŞEDINŢĂ,
  
      Duma Felix - Lucian       

                                                                                           Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 18 voturi ”pentru” și 1 ”abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  3 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

13 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 136/30.07.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


